[{"text_idx": "#000001", "text": "Theatr Fach a'r 'Little Theatre Guild'"}, {"text_idx": "#000003", "text": "Mae mwy na 100 o theatrau ar draws y Deyrnas Unedig yn aelodau o Urdd Theatrau Bychain Prydain Fawr (Saesneg : Little Theatre Guild neu LTG), yn amrywio o theatrau sydd ag awditoriwm o 64 sedd hyd at awditoriwm o 450 sedd, ac mae\u2019r aelodaeth yn cynyddu bob blwyddyn. Mae hyn yn cynnwys theatrau sy\u2019n cyflwyno dim ond pedair drama\u2019r flwyddyn i\u2019r rhai sy\u2019n cyflwyno repertoire parhaus. Fel arfer mae theatrau\u2019r LTG yn cyflwyno ymhell dros 800 o gynyrchiadau bob blwyddyn i gynulleidfaoedd sydd bron yn dri chwarter miliwn. Mae hyn yn golygu bod theatrau\u2019r LTG yn creu trosiant ariannol enfawr o sawl miliwn o bunnoedd y flwyddyn yn ogystal a\u0302 gwneud cyfraniad artistig a chreadigol sylweddol i theatr byw o amgylch y DU."}, {"text_idx": "#000004", "text": "Mewn byd o ddeddfwriaeth gynyddol sy\u2019n ymwneud a\u0302 meysydd fel Iechyd a Diogelwch, Trwyddedu Adeiladau, newidiadau i\u2019r drefn TAW, rheoliadau Plant mewn Perfformiad a\u2019r cynllun fetio a gwahardd diweddaraf, mae aelodau\u2019r LTG yn gwerthfawrogi\u2019r \u2018Papurau Llwyd\u2019 a gynhyrchir i egluro\u2019r gyfraith a gofynion rheoliadol."}, {"text_idx": "#000005", "text": "Gyda chynadleddau cenedlaethol a rhanbarthol rheolaidd mae cyfle i rwydweithio a rhannu profiadau, boed yn dda neu'n ddrwg, i ddysgu oddi wrth brofiadau eraill a fydd o gymorth i theatrau osgoi problemau y mae eraill wedi\u2019u profi."}]